《重九前一日示弟侄》
宋代·章甫

人生百岁未易满，我已五十仍加三。
异县长怜九月九，故园远在南山南。
绿尊青眼旧相得，黄菊白头还好簪。
明晨汝辈早同出，脚力跻攀吾尚堪。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。